cyanic-selkie/wikianc huggingface dataset:
Microsoft Windows
Systemata administrativa computatralia cum processore 16/32 bit
Ecce numeri inter 4.0 et 4.9, ultimos 16/32 bit delineatos, quae opera inter annos 1995 et 1999 edebantur.
Systemata administrativa computatralia cum processore 32 bit
Ecce numeri inter NT 3.1 et 5.1, ultimos 32 bit delineatos, quae opera inter annos 1999 et 2001 edebantur.
Systemata administrativa computatralia cum processore 32/64 bit
Ecce numeri inter NT 5.2 et 6.2, ultimos 32/64 bit delineatos, quae opera ab anno 2003 edebantur.
Ioannes Milton Ward
Ioannes Milton Ward (natus Quercupoli Californiae, 6 Iulii 1917; mortuus Cantabrigiae Massachusettae die 12 Decembris 2011) fuit musicologus Americanus.
Musicae studuit in Civico Sancti Francisci Collegio (A.B., 1941), litteris cum Ottone Gombosi in Universitate Vasingtoniae (M.M., 1942), compositioni musicae privatim cum Dario Milhaud, qui eo tempore (1943–1944) in Collegio Mills docebat, ethnomusicologiae cum Georgio Herzog in Universitate Columbiae (1945–1946), atque doctrinae summi ordinis cum Curtio Sachs et Gustavo Reese in Universitate Novi Eboraci (Ph.D., 1953), specimine eruditionis de viola manuali Hispanica adhibito. Instructor interea fuit in Civica Michiganiae Universitate (1947–1953), professor adiutor et tunc socius in Universitate Illinoesiae (1953–1955), musicae professor ordinarius (1955–1961) et musicae professor Gulielmus Powell Mason (1961–1985) in Universitate Harvardiana, et professor emeritus post 1985. Ipse fuit generalis gregis Pantomime, Ballet and Social Dance seriei Music for London Entertainment (Musica pro delectatione Londiniensi) editor (Londini 1990–2011), et Saltationis Musicaeque Theatri in Bibliotheca Collegii Harvardiani curator honoris causa.
Sua studia peculiaria fuerunt musicorum saeculi sexti decimi instrumentorum, praecipue Angliae et Hispaniae, musicae Elizabethanae in universum, et popularis musicae Anglicae a saeculo sexto decimo ad hodiernum diem. Fructus investigationum in diligentibus divulgavit libellis, qui exemplaria attenti muneris pensique bibliographici omnino habentur, sed gravissima ad musicologiam vis est auctoritas apud nonnullas hominum Harvardianorum doctrinae studiosorum aetates, quas docuit "gravem rationem musicologicam, validam diligentiae observantiam, momentum reputatorum argumentorum recte factorum, et specimen totius fontium bibliographicorum moderationis." Inter suos discipulos fuerunt Howardus Mayer Brown, Ioannes Gualterius Hill, Masakata Kanazawa, Iacobus Wainwright Love, Martinus Miller Marks, Anna Dhu McLucas, Arthurus J. Ness, Curtis Alexander Price Eques, Carolus B. Schmidt, Thomas Vennum, Rolandus Ioannes Wiley, et Craig Wright.
La Mouche (Manica)
La Mouche  est commune 184 incolarum (anno 2008) praefecturae Manicae in Franciae borealis provincia Normannia Inferiori.
SA
SA (abbreviatio Sturmabteilung, vocabuli Theodisci, 'Divisio Oppugnatoria') fuit grex quasi militum, quo NSDAP et Adolphus Hitler annis Rei Publicae Vimarianae contra inimicos Nazistarum utebantur. SA saepe acerrime vi et caede in hostes suos egit.
Summi duces SA (Oberste SA-Führer)
(annis 1923–1925 SA prohibita est)
La Cellera de Ter
La Cellera de Ter de Ter (Hispanice:  La Sellera de Ter) est commune Hispanicum in Catalauniae Provincia Gerundensi situm, cui anno 2011 2105 incolarum sunt.
Al-Qāʿida
Insidiae huic societati imputatae sive exactae Al-Qāʿida sunt:
Circulus Latinus
Extat Circulus Latinus virtualis:
Buc (Evelinae)
Buc est commune Francicum 5'462 incolarum (anno 2012) praefecturae Evelinarum in regione Insula Franciae.
Zenobius Balbes
Zenobius Balbes (Graece: Ζηνόβιος Βάλβης, natus anno 1800 Mesolongii, mortuus 25 Augusti 1886 eodem loco) fuit politicus Graecus qui bis primus minister patriae meruit. Frater eius minor natus Demetrius Balbes idem officium anno 1886 implevit.
Iuventus et munus
Balbes primo theologiae studebat, deinde in Universitate Pisana iurisprudentiae. Cum Otho rex Graeciam regnaret, Balbes delator publicus erat, anno 1841 iuris consultus operam dedit. Ab anno 1849 in consiliis ministrorum Antonii Criezes et Constantini Canares administer aerarii publici fuit. Anno 1863 et 1864 bis brevi tempore ipse Primus Minister erat, diebus 24 Februarii ad usque 9 Aprilis 1863 atque 28 Aprilis ad usque 7 Augusti 1864. Deinde vitam publicam reliquit et in urbem patriam rediit.
Morville (Manica)
Morville  est commune 263 incolarum (anno 2009) praefecturae Manicae in Franciae borealis provincia Normannia Inferiori.
Rasura (discretiva)
Rasura potest:
Greene Comitatus (Pennsilvania)
Greene Comitatus (Anglice:  Greene County) est Pennsilvaniae comitatus in Civitatibus Foederatis Americae 40672 incolarum (anno 2000). Comitatus, cuius caput est urbs Waynesburg, die 9 Februarii 1796 creatus est. In hoc comitatu minima pars incolarum (accurate 3.7 %) haud Anglice domu loquitur.
Victorius Alfieri
Victor Amadeus Alfieri (Hastae Pompeiae die 16 Ianuarii 1749 natus; Florentiae die 8 Octobris 1803 mortuus) fuit scriptor fabularum scaenicarum ac poeta Italicus.
Studium Plutarchi, Petrarcae Dantis, et Maclavelli, deinde litterarum Graecarum, fecit. Aevo Illuminationis, civilitatem res publicae magni aestimavit. Et soneta et ode de libertate Civitatum Foederatarum composuit.
Vita
Diviti atque illustri familia natus educatione minus felici fructus est: denique stipendia merere coepit. Europa annis inter 1767 et 1772 itineribus cognita opere vacuus Augustae Taurinorum vixit. Statim autem sollerter studia amplexus est, linguam Latinam edidicit et scripta propria exarabat. Praesertim in arte dramatica occupatus est. Anno 1775 eius tragoedia macra »Cleopatra« producta est. Anno autem 1776 in Tusciam migravit linguae Italicae purae discendae. Florentiae cognovit baronessam pulcram doctamque Aloysiam de Albany, uxorem throni Anglici praetendentis. Amicitia haec totam vitam durabat. Simul studiis scriptorum Florentinorum veterum satisfactus est, maxime operibus Dantis Alagherii et Nicolai Maclavelli ubi de re publica agebat. Tragoedias et prosas proprias istis modernis ideis republicanis farciebat. Herede throni mortuo Alfieri cum eius vidua, quam numquam licturus erat, Lutetiae vixit. Alfieri, anno 1792 e Franciae capite expulsus, summus rerum novarum amicus in ideis seditiosis repugnare coepit. Is animus bene cernitur in opere »Misogallo« quod post mortem editus est. Cum amica de Albany Florentiam petivit ubi studia multa diligenter pergebat. Sed labore nimio confectus, lassus, fessus animo tristi erat et mundi illecebras magis magisque vitabat. Urna invenitur in Ecclesia Sanctae Crucis Florentina, ubi amica monumentum marmoreum affabre a Canova confectum erigi iussit.
Opera
Multa opera pepigit ille vir: in dramatico genere habemus tragoedias cum musica quas melotragoedias sive tramelogoedias nominavit (»Abele«), et comoedias sex. Cum Alexandro Manzoni et hodie in Italia optimus poeta habetur auctoribus Francogallis facile aequans. Gloria autem non tantopere in ingenio innata erat quantopere in patriae amore atque libertatis appetitu, quibus opera abundant. Res altas semper offert et heroismum rigidum. Argumenta sine ornamentis redditurus simpliciter ex antiquitate capere solet. Quamobrem multa scripta frigida, inflexibilia, sicca esse ferunt. Simili modo linguae ars describi potuerit. Comoediae eius peiores quam tragoediae sunt, ut patet, quibus insunt politica effata nimis simplicia et sine sale allata. Inde res istas producere facile non est. Restant saturae, odae sex et epos praetitultatum »L'Etruria vendicata«. Commentarii autobiographici sinceri multos annos complectuntur et multis aliis exemplo egregio sunto. In prosa etiam politicae res tractantur; insuper e linguis Latina et Graeca
Crikey steveirwini
Crikey steveirwini est species gastropodorum pulmonatorum, molluscum terrestre aerem spirans familiae Camaenidarum. Crikey steveirwini est sola generis Crikey species.
Nomen specificum, steveirwini, ex Stephano Irwin, viro ferarum perito, appellatur, cui nomen generis dilectissima fuit exclamatio, crikey!—Anglicum iusiurandum extenuatum.
Nominatum est hoc gastropodum a Ioanne Stanisic, zoologo apud Museum Terrae Reginae, cui praemia Certified Environmental Practitioner anni 2010 et Clipeus Musei Terrae Reginae anni 2011 concessa sunt.
Crikey steveirwini in boreo-orientali Terrae Reginae parte habitat, species arborealis in tropicis silvis pluvialibus etiam Wet Tropics appellatis.
Magna charta libertatum
Magna charta libertatum, saepe simplicius Magna charta, scriptum constitutionis Angliae initium, institutum est die 15 Iunii anno 1215, Ioanne regnante. Principium regni legis, habeas corpus et "Nulla poena sine lege" confirmavit, ac cum studio iurisprudentiae Edwardi Coke aucta est.
Magna charta origo protectio iuris civilis et politicis ac potestatis politicae ex abusu regis etiam ratio fuit Declarationis Libertatis Civitatum Americae Foederatarum et anno 2009 in "Memoria mundi" ab Unesco enumeratur.
Termitaphididae
Termitaphididae sunt parva tropicopolitana familia heteropterorum superfamiliae Aradoideorum. Quae plerumque sunt parvae, a 2 mm ad 4 mm longae, complanatae, laminis e quoque corporis segmento extendentibus, rotundae squamosaeque visu. Familia hodie duo genera tredecimque fere species notas comprehendit. Termitaphididae sunt inquilini, qui in nidis hostium Termitidarum et Rhinotermitidarum, specierum isopterorum, habitant. Familia, quamquam res distincta inter Aradoidea diu habita, fortasse est magnopere evoluta Aradidarum copia generum, ut David Grimaldi et Michael Engel entomologi anno 2008 coniectaverunt.
Termitaradus mitnicki
Termitaradus mitnicki est exstincta heteropterorum species familiae Termitaphididarum, quae in depositis electri Dominicani e statione Burdigaliana Miocaeni ineuntis Hispaniolae in insula Caribica reperitur.
Termitaphididae
Species
Sunt in familia tredecim fere species, quarum una, Termitaphis circumvallata ad Termitaphidem, genus monotypicum, pertinet, et quattuor ex aliis inter Termitarados exstinctae sunt, solum in sucino repertae. Species exstantes late per orbem terrarum inveniuntur in tropicis Americae Mediae Australisque, Africae, Asiae, et Australiae regionibus.
Diomedes Ciriacus
Diomedes Ciriacus (Graece: Διομηδής Κυριάκος, natus anno 1811 in insula Spetses, mortuus anno 1869 Pisarum) iuris prudens et vir publicus Graecus erat.
Familia
Nepos eius Alexander Diomedes erat, qui etiam rerum politicarum peritus et praeses ministrorum Graecus fuit.
Iuventus et munus
Ciriacus primo Lutetiae, deinde in Universitate Pisana iurisprudentiae studebat. Anno 1835 delator publicus nominatus est. Cum aliis primam constitutionem Graeciae anno 1843/44 composuit et professor iuris publici factus est. Anno 1863 primo administer cultus et institutionis, deinde a die 9 Aprilis ad usque 10 Maii Primus minister pro tempore erat.
Lycorias (Nereis)
Lycorias in mythologia Graeca fuit Nereis, filia Nerei dei marini, e Doride genita, secundum Hyginum in libro "Fabulae" inscripto, qui hoc nomen e textu Georgicon Vergilii sine dubio dempsit; Vergilius enim eam inter sectatrices Cyrenes enumeraverat, scilicet Drymo, Xantho, Ligea, Phyllodoce, Cydippe, Lycorias, Clio, Beroe, Ephyre, Opis, Asia, Deiopea, Arethusa. Lycorias "flava" a poëta describitur et "tum primos Lucinae experta labores".
Crecca
Crecca seu creca seu crica (-ae f.) est secundum Glossarium mediae et infimae Latinitatis (a Carolo Du Cange inceptum) "parvus sinus vel portus, littus, crepido (...)". Verbum Latinum, sicut Anglicum creek et Francogallicum crique, e lingua Nordica antiqua mutuatum est.
Liar Liar
Liar Liar est comoedia anno 1997 edita, a Thoma Shadyac moderatore cinematographico ducta, cuius primae partes a Iacobo Carrey aguntur. Fabulam narrat causidici, qui saepissime mentiri solet, sed optatione filii magice perlata unum totum diem mentiri non valet. Est secunda his ex tribus pelliculis, in quibus Carrey et Shadyac una operati sunt. Quarum prima est Ace Ventura: Pet Detective, tertia autem Bruce Almighty.
Salomon (rex)
Salomon (Graece Σαλομών, Σολομών; Hebraice שלמה, i.e. Shalomo) filius Davidis et Bethsabee, rex Israëlis ab anno circiter 970 usque ad 930 a.C.n. fuit. Apud fontes biblicos rex magnus sapientissimusque esse habetur qui tot divitiarum accumulavit “ut tanta esset abundantia argenti in Jerusalem, quanta et lapidum;” templum magnum Domino Israëlitarum Deo maiusque palatium regale Hierosolymae aedificavit. Aetate tamen provectus tam graviter peccavit ut Deus se regnum Israëlem a Salomonis filio ererpturum divisurumque decerneret. Praeterhac saepe libros Bibliae Sacrae Proverbia, Ecclesiasten, et Canticum Canticorum scripsisse habetur.
Clio (Nereis)
Clio in mythologia Graeca fuit Nereis, filia Nerei dei marini, e Doride genita, secundum Hyginum in libro "Fabulae" inscripto, qui hoc nomen e textu Georgicon Vergilii sine dubio dempsit; Vergilius enim eam inter sectatrices Cyrenes enumeraverat, scilicet Drymo, Xantho, Ligea, Phyllodoce, Cydippe, Lycorias, Clio, Beroe, Ephyre, Opis, Asia, Deiopea, Arethusa. Clio et Beroë "Oceanitides ambae, ambae auro, pictis incinctae pellibus ambae" a poëta describuntur.
Brueil-en-Vexin
Brueil-en-Vexin est commune Francicum 679 incolarum (anno 2012) praefecturae Evelinarum in regione Insula Franciae.
Theobaldus Ostiensis
Theobaldus (mortuus die 4 Novembris 1188) fuit abbas Cluniacensis ab anno 1180 usque ad 1184, cum papa Lucio III cardinalis episcopus Ostiensis creatus esset et Concilio Veronensi mensibus Octobri et Novembri adesset. A pontificatu se mense Decembri 1187 recusavit, promovendum suadens Paulum Scholarium, qui postridie electus, nomen "Clemens III" accepit.
Collium (Langobardia)
Collium  (Italiane: Collio) est oppidum Italiae et municipium, circiter 2 180 incolarum, in Regione Langobardia et in Provincia Brixiana situm. Incolae Collienses appellantur.
Geographia
Municipium in Valle Triumplina situm.
Rasura (Italia)
Rasura  (alia nomina: Rasuria) (Italiane: Rasura) est oppidum Italiae et municipium, circiter 300 incolarum, in Regione Langobardia et in Provincia Sundriensi situm. Incolae Rasurenses appellantur.
Geographia
Municipium in Valle Telina situm.
2019 van Albada
2019 , olim designationibus 1935 SX1, 1931 JN, 1941 HS, 1964 DG, 1971 HB, 1975 ND, 1975 PL, et A911 KD agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  ab Henrico van Gent, astronomo apud Stationem Australem Lugduni Batavorum versato, repertus est.
Rerum orbitalium ratio epochae constitit. Qua epocha 2019 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Phlegraei campi (Campania)
Phlegraei campi (Italiane Campi Flegrei) sunt loca ignifera Italiae, prope urbem Neapolim in regione Campania et in urbe metropolitana Neapolitana siti. Idem nomen antea datum est campis vulcanicis prope urbem Phlegram in paeninsula Chalcidica Graeciae.
Mythologia
Ibi Gigantomachia facta et sedes Sybillae sita esse putatur.
Mortain
Mortain  est commune 1767 incolarum (anno 2008) praefecturae Manicae in Franciae borealis provincia Normannia Inferiori.
Morsalines
Morsalines  est commune 210 incolarum (anno 2009) praefecturae Manicae in Franciae borealis provincia Normannia Inferiori.
Cassà de la Selva
Cassà de la Selva (Hispanice: Cassá de la Selva) est commune Hispanicum in Catalauniae Provincia Gerundensi situm, cui anno 2011 9789 incolarum sunt.
L'évangile du serpent
L'évangile du serpent (scilicet "Evangelium Serpentis") est fabella Francice scripta a Petro Bordage, quam domus editoria "Diable Vauvert" anno 2001 in lucem prodidit.
Liber pretio "Bob-Morane" melioris fabellae fictae anno 2002 honoratus est.
Epitome libri
Quatuor personae qui inter se non cognoscunt ascensionem in caelum cuiusdam Iesu narrant. Is Iesus erat Amerindianus in Amazonia natus et a familia Francogallica ab infantia adoptatus. Is Iesus factus est praedicator et sanator cui cognomen Vaï Ka'i ("magister spiritus") quem sequebantur magis magisque magna turba asseclarum.
Inter quos sunt Matthias, sicarius; Lucia, effoliatrix in interreti; Marcus, diurnalista qui pecuniam accepit ad scriptionem spurcidicam de Iesu Vaï Ka'i atque de eius familia nutricia scribendam; et Ianus, vir litteratus, qui primus discipulus magistri factus est. Hi omnes quattuor, consuetudinem faciendo cum Vaï Ka'i, cui cognomen "Christus Albraci, in se melorationes vitae experiuntur, amorem inveniunt, mutant opiniones de humana societate atque denuo sese aestimant.
Magis magisque amplam turbam hominum ducit Vaï Ka'i ad viam naturae redintegrandae secundum spiritum Terrae, praedicat reiectum nexuum materialium et genus vivendi vagum sine sede certa. His omnibus de causis, quippe qui tali modo societatem occidentalem in periculum mittat, eum interficendum esse reputant omnes dirigentes tam politici quam religiosi et oeconomici.
Moles Trium Angustiarum
Moles Trium Angustiarum (Sinice 長江三峽大壩 ; pinyin Chángjiāng Sānxiá Dàbà) est moles hydroelectrica in flumine Caeruleo prope oppidum Sandouping, in districtu Yiling praefecturae urbanae Yichang, in Sinarum provincia Hubei aedificata. Quae moles, quod ad capacitatem attinet, maxima orbis terrarum est, sed secunda a mole Itaipu quod ad annuam generationem electricitatis spectat. Aedificium iam anno 2006 confectum est. Moles Trium Angustiarum a mense Maio 2012 ab omni parte suo officio rite fungebatur, elevatore navium excepto, qui anno 2015 aperietur.
Praeter electricitatem generatam, moles facultatem navigiorum Fluminis Caerulei auget casusque inundationum omnis regionis inter Yichang et fluminis ostia iacentis minuit, aquis antea superfluentes iam a mole retentis. Gubernatio Sinica propositum historicas res prosperas artis ingeniariae atque evolutionis socialis et oeconomicae habet, praecipue propter inventum magnarum generatorum novissimorum, et deminutionem emissionum gasiorum thermocepicorum. Sitús autem archaeologicos et culturae inundavit et hominum fere 1.3 millionum loco movere coegit, atque plures oecologiae commutationes efficit, inter quas auctius terrae lapsuum periculum et specierum fluviatilium exstinctionem.
Situs
Flumen Caeruleum e glacie perpetua montis Geladandong provinciae Qinghai nascitur. Ibi aquae super maris aequor metrorum 5 170 supereminent. Flumen inde per chiliometrorum fere 6 300 ad ostia defluit haud longe ab urbe Sciamhaevo distantia. Rapidius in prima huius cursús parte descendit per montes et valles provinciae Sichuan usque ad magnam urbem Chongqing, ubi iam super maris aequor metris 192, neque pluribus, surgit. Lentius inde angustias tres, litteris Sinensibus celebres, per chiliometra fere 320 permeabat. Montibus tandem derelictis in planitiem orientalem Sericae emergit iuxta urbem Yichang, ubi altitudinem super maris aequor metrorum 110 habet. Tres angustiae sunt nominatim:
Vates Li Bai, anno 756 nuper ab exsilio revocatus, de transitu suo fluviali a templis Baidicheng per tres angustias ad Jiangling carmen composuit breve et celeberrimum: Moles Trium Angustiarum, ita appellata propter cursús aquarum et ripas rupestres a receptaculo inundaturas, intra angustiam Xiling iuxta oppidum Sandouping praefecturae urbanae Yichang constructa est. Maximam esse confitetur inter moles sex quae fluctum illius magnae amnis aut iam constringunt aut constricturi sunt. Cui ab occidente et a montibus descendit, consecuturae sunt moles Wudongde, anno 2009 incepta, receptaculo sive lacu 950 metris super maris aequor; moles Baihetan, anno 2010 incepta, lacu 820 metris super maris aequor; moles Xiluodu, anno 2005 incepta, lacu 600 metris super maris aequor; moles Xiangjiaba, anno 2006 incepta, lacu 380 metris super maris aequor; moles ipsa Angustiarum; atque omnium veterrima, moles Gezhouba, anno 1988 confecta, lacu 66 metris super maris aequor iacenti.
Historia
Magna moles in flumen Caeruleum primum anno 1920 a viro publico Sun Yat-Sen excogitata est in libro cuius titulus est The International Development of China ("De evolutione Sinarum internationali"). Qui arguit molem cui esset facultas 22 gigawattiorum in flumine sub Tribus Angustiis generandorum fieri posse. Gubernatio Nationalista, Chiang Kai-Shek duce, anno 1932 opus ad tempus propositorum adumbratorum in Tribus Angustiis coepit. Anno 1939, militares Iaponiae copiae Yichang occupaverunt et regionis mensuram agere coeperunt. Ratio, propositum Otani appellata, moli confecta est dum ei exspectabant ut victoriam Sinarum consequerentur. Anno 1944 Ioannes Lucianus Savage, principalis ingeniarius adumbrationum Ministerii Emendationis Civitatum Foederatarum, saepe ad moles et fossas designandas in civitates exteras convocatus, terras huius regionis mensus est propositumque descripsit "Incepti Fluminis Caerulei" sive "molis somniorum" (dream dam), unde circa quattuor et quinquaginta ingeniarii Sinici Civitates Foederatas peregrinati sunt. Propositum primum rationes modo unico ad movendas naves enumerabat: eas per piscinas ad superiorem et inferiorem molis fines sitas moturas esse, atque trochleas naves ab altera piscina ad alteram tum ancoralibus levare vel demittere. Non notum est num haec explicatio consideraretur quia aquam conservaret vel quia ingeniarii putarent altitudinem inter flumen super et infra molem esse nimis pro rationibus aliis. Metatoribus autem agros metiebantibus, scientibus studia oeconomica facientibus, ingeniariisque adumbrationes designantibus, gubernatio Nationalistarum, medio Bello Civili Sinico implicata, anno 1947 opus vetuit.
Gubernatio Communistarum, duce Mao Zedong, anno 1949 in terris continentis victor, molem Trium Angustiarum verbis favebat. Post inundationes fluminis Caerulei, anno 1954 successas, Mao Zedong ipse lamentationem anno 1956 composuit, titulo 游泳 "Natare", de "muris lapideis" futuris quibus tales mali casus praevenirentur. Moles autem minor Gezhouba fluminis Caerulei iuxta urbem Yichang imprimis inter annos 1970 et 1988 constructa est, proposito maiore pro tempore reiecto. Tandem Congressus Nationalis Popularis anno 1992 constructionem molis Trium Angustiarum decrevit, 1767 legatis adnuentibus, 177 abnuentibus. Die 14 Decembris 1994 opus inceptum est.
Corpus molis anno 2006 perfectum est. Praeter elevatorem navium (qui anno 2015 perfectus erit), primae huius magni propositi partes die 30 Octobris 2008 perfectae sunt, cum generator electricus turbinarius vicensimus sextus aedificii litoralis effectum commercialem habere coeperent: cuique generatori electrico est facultas 700 megawattiorum generandarum. Ultimae duae generatores in aedificio subterraneo a mense Maio 2012 effectum plene habent. Triginta duo molis generatoribus praecipuis cum duobus minoribus generatoribus (cuique 50 megawattia, qui ipsam stationem administrant) coniunctis, tota electricitatis generandae facultas 22 500 megawattiorum attingit. Hora 09:00 die 26 Octobris 2010 aquarum altitudo maxima, videlicet 175 metris super maris aequor, primum attingitur.
Structura
Lacús superficies vernalis, quando aquis repletus est, altitudinem attingit metrorum 175 super maris aequor, id est, metrorum 110 super fluminis aequor qui a pede molis mari versus defluit. Lacus ita repletus 660 chiliometris longus est, superficiem 1 045 chiliometra quadrata habens et aquarum 39,3 chiliometra cubica continens. Terrarum 632 chilometra quadrata aquis celantur, qua mensura haec moles haud maxima est, lacu molis Tucuruí Brasiliae terrarum 2 850 chilometra quadrata incubante.
Successus
Moles Trium Angustiarum est maxima orbis terrarum statio electricitatis quod ad capacitatem inauguratam (21 000 megawattiorum), sed secunda a mole Itaipu quod ad generationem electricitatis per annum spectat. Casus inundationum in regione sub molem iacenti minuit, aquis antea effluentes iam supra retentis. Ubi olim flumen currebat, navibus utilissimum sed rupibus crebris cursuque turbato periculosum, iam receptaculum largum et longissimum a suburbiis Chongqing orientalibus usque ad limitem Yichang occidentalem altas placidasque aquas atque facile navium iter praebet. Gubernatio Sinica propositum historicas res prosperas artis ingeniariae atque evolutionis socialis et oeconomicae habet propter inventum magnarum generatorum novissimorum et initium deminutionis emissionum gasiorum thermocepicorum.
Moles est res controversa in Sinis et terris externis. autem situs archaeologicos et culturae inundabat et loco hominum fere 1.3 millionum movebat, atque maiores oecologiae commutationes efficit, inter quas auctius terrae lapsuum periculum. Agri et oppida olim ad ripas fluminis patentia, una cum amoenitates vallium naturales et monumenta antiquitatis, submerguntur. Urbs ipse Zigui, olim praefecturae eiusdem nominis caput, iam a lacu novo inundatum est. Baidicheng, situs antiquitatis mediaevalis et locus templorum, magna parte ab aquis celatus est: templa autem, a peregrinatoribus multis hodiernis visitata, ad cacumen quae super oppidum antiquum eminebat reconstructa sunt: quod cacumen, olim collis culmen, hodie insula est. Daxi, oppidum hodiernum atque etiam situs praecipuus culturae Daxi ab archaeologo Nels C. Nelson annis 1920 repertus, sub aquas iacet.
Iam ante molem confectam duas species aquas dulces fluminis Caerulei incolentes, videlicet Lipotes vexillifer (Sinice baiji) cetaceorum atque Psephurus gladius (baixun) acipenseriformium, exstinctas esse pronuntiantur. Delphinus Lipotes vexillifer minime regionem angustiarum incolebat, sed inferum fluminis cursum, ab urbe Yichang usque ad mare, ubi aquae ob effluentia officinarum et urbium sordidissimae, ob moles duas constrictae et a navibus crebris turbatae erant. Populi iam rarissimi piscis Psephuri gladius, qui olim flumen omne penetrabant, molibus Gezhouba et Trium Angustiarum separati sunt. Aliae species quae magnum flumen et paludes adiacentes incolunt, Neophocaena phocaenoides (jiangtun) cetaceorum, Alligator sinensis (yangzie) crocodyliorum, graviter periclitantur. Haec iuxta flumen Caeruleum et lacum Tai vivit; illa etiam in aliis fluminibus Asiae meridianae et orientalis reperiuntur. Avis Leucogeranus leucogeranus ordinis gruiformium, in Siberia aestivans sed in paludibus lacús Poyang provinciae Jiangxi hibernans, iam rarissima, graviter periclitatur: qui lacus ab aquis fluminis Caerulei inferioribus alitus, olim superficiem 3 500 chiliometrorum quadratorum habebat, sed ob aquarum a molibus Gezhouba et Trium Angustiarum retentionem diminutus est ad superficiem 200 chiliometrorum quadratorum : an egestas habitationum pisciumque exstinctionem huius gerani provocabit non iam liquet.
Les Bréviaires
Les Bréviaires est commune Francicum 1'259 incolarum (anno 2012) praefecturae Evelinarum in regione Insula Franciae.
Dany Laferrière
Dany Laferrière (natus Windsor Klébert Laferrière Portu Principis die 13 Aprilis 1953) est scriptor etiam scaenicus Canadensis oriundus e Haitia. Est socius Academiae Francicae accurate anno 2013 in Academiam cooptatus est. Anno 2009 Praemium Médicis mythistoriae L'énigme du retour gratia consecutus est.
Beroë (Nereis)
Beroë (Βερόη) in mythologia Graeca fuit Nereis, filia Nerei dei marini, e Doride genita, secundum Hyginum in libro "Fabulae" inscripto, qui hoc nomen e textu Georgicon Vergilii sine dubio dempsit; Vergilius enim eam inter sectatrices Cyrenes enumeraverat, scilicet Drymo, Xantho, Ligea, Phyllodoce, Cydippe, Lycorias, Clio, Beroe, Ephyre, Opis, Asia, Deiopea, Arethusa. Clio et Beroë "Oceanitides ambae, ambae auro, pictis incinctae pellibus ambae" a poëta describuntur.
Collectus Borgesius Luparensis
Collectus Borgesius Luparensis est ea pars collectionum Scipionis Burghesii, in Villa Borgesia Pinciana ostentatarum, quam anno 1807 Camillus Borghese imperatori Napoleoni vendidit, qui Lutetiam in Museum Luparense removit. Ibi enim hodie visitandae sunt res antiquae nonnullae e collectionibus familiae Borgesiae, inter quas: Maior collectús Borgesii pars Romae manet et in eadem villa (appellatione recentiori Pinacotheca Borgesia) ostentatur.
Praemium Antoniettae Perry
Victores
Ecce sunt praemiorum victores.
Ephyre (Nereis)
Ephyre in mythologia Graeca fuit Nereis, filia Nerei dei marini, e Doride genita, secundum Hyginum in libro "Fabulae" inscripto, qui hoc nomen e textu Georgicon Vergilii sine dubio dempsit; Vergilius enim eam inter sectatrices Cyrenes enumeraverat, scilicet Drymo, Xantho, Ligea, Phyllodoce, Cydippe, Lycorias, Clio, Beroe, Ephyre, Opis, Asia, Deiopea, Arethusa.
Misanum (Aemilia-Romania)
Misanum (alia nomina: Misianum, Missanum, Mesianus; olim: Mons Plebis; deinde: Misanum in Villa Victoria, Misanum Hadriaticum) (Italiane: Misano Adriatico) est oppidum Italiae et municipium, circiter 12 910 incolarum, in Regione Aemilia-Romania et in Provincia Ariminensi situm. Incolae Misanenses appellantur.
Fractiones
Belvedere, Misano Brasile, Casette, Cella, Cella Simbeni, Misano Monte, Portoverde, Santa Monica, Scacciano, Villaggio Argentina.
Brie (Arigia)
Brie  est commune Francicum 191 incolarum (anno 2010) praefecturae Arigiae in regione Meridiano et Pyrenaeo.
Iacobus Heaney
Iacobus Iustinus Heaney (vulgo Seamus Justin Heaney; natus apud Castledawson in comitatu Derry Hiberniae Septentrionalis die 13 Aprilis 1939; mortuus die 30 Augusti 2013) fuit poëta et scriptor qui anno 1995 Praemium Nobelianum Litteraturae abstulit.
28 Septembris
28 Septembris dies 271ª anni est (272ª in annis bisextilibus) in Calendario Gregoriano. 94 dies manent.
Secundum Calendarium Romanum est ante diem quartum Kalendas Octobres, quod a.d. IV Kal. Oct. abbreviatur.
Warren (Ohium)
Warren urbs Ohii sedesque comitatus Trumbull est 41557 incolarum (anno 2010). Haec urbs et septentrionis et orientis Ohii est. Et septentrionis et occidentis ab urbe Youngstown est.
Inventa est ab Ephraïmo Quimby anno 1798, qui eam emit a Societate Terrae Connecticutae.
Huntingdon Comitatus
Huntingdon Comitatus (Anglice:  Huntingdon County) est Pennsilvaniae comitatus in Civitatibus Foederatis Americae 45586 incolarum (anno 2000). Comitatus, cuius caput est urbs Huntingdon, die 20 Septembris 1787 creatus est. In hoc comitatu minima pars incolarum (accurate 3.2 %) haud Anglice domu loquitur.
Calvisanum
Calvisanum  (alia nomina: Calvisii Forum) (Italiane: Calvisano) est oppidum Italiae et municipium, circiter 8 690 incolarum, in Regione Langobardia et in Provincia Brixiana situm. Incolae Calvisanenses appellantur.
Geographia
Municipium patet 45 km² et altitudo urbis est 278 m.; in Agro Brixiano Imo Orientali situm.
Pseudibis
Species generis Pseudibidis
Pseudibis davisoni in discrimen adduci putatur.
Morigny
Morigny  est commune 88 incolarum (anno 2009) praefecturae Manicae in Franciae borealis provincia Normannia Inferiori.
Indiana Comitatus
Indiana Comitatus (Anglice:  Indiana County) est Pennsilvaniae comitatus in Civitatibus Foederatis Americae 89605 incolarum (anno 2000). Comitatus, cuius caput est urbs Indiana, die 30 Martii 1830 creatus est. In hoc comitatu quasi vigesima pars incolarum (accurate 4.8 %) haud Anglice domu loquitur.
Capmany
Capmany (Hispanice: Capmany) est commune Hispanicum in Catalauniae Provincia Gerundensi situm, cui anno 2011 623 incolarum sunt.
437 Rhodia
437 , olim designatione 1898 DP agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  ab Augusto Honoro Charlois in Observatorio Nicaeae versato repertus est.
Numerus constans
Numerus constans est numerus qui nomen habet; est numerus magni momenti, vel qui mathematicis interest.
Inter constantes numeros sunt:
Meditatio
Meditatio est cogitandum mente ad theoriam vel notionem philosophiae vel religionis qualendum.
In Zen Buddhismo, meditatio in quiete est medium ad kōan.
Arianismus
Arianismus, aliter haeresis Ariana est doctrina theologica quae nomen habet ab Ario (256–336), presbytero Alexandriae, qui doctrinam trinitariam labefecit.
De paradoxis sincerae fidei
Primis decenniis post Iesum crucifixum, nemini fidelium erat dubium de divinitate eius. E sacrarum scripturarum momento (e.g., Matth. 28:19), e memoriae traditione ab ecclesia sibi assumpta, et ex intuitione fidelium ortus est intellectus Dei trinitarius, quamquam nondum erat in doctrinam disertis argumentis redactus. Et monotheismus (Deum unum esse) et intellectus trinitarius, ne dicamus binitarius (divinitas Patris et Filii) sine scrupulis a patribus apostolicis docebatur.
Fides tamen sincera philosophandique aliena paradoxis illis tendebatur nec non provocabatur. Adde quod usque a saeculo secundo erant qui fidei Christianae speciem verae philosophiae induere vellent. Propositum erat illis priorem philosophiam nova philosophia Christiana purgare, inlustrare, complere. Praesertim homines philosophiae Platonicae aut Stoicae peritissimi in fidem Christianam conversi id agere perseverabant, ut fidem paradoxarum laqueis irretitam humana ratione imbuerent et coercerent.
De provocatione Arianismi
In orientali Imperii parte, scholae ex Platone oriundae maxime valebant. Usque ab Clementis Alexandrini et Origenis temporibus, universum ita se habere intelligi solebat, ut Pater, Filius, et Spiritus Sanctus seriem hierarchice subordinatam facerent, ubi Pater, quippe qui absolutus et in transcendentia divinus esset, supremum locum, Filius inferiorem et Spiritus Sanctus infimum obtineret. Convenerat inter theologos, ut series illa in una substantia divina consisteret.
Obscuritas huius doctrinae manifesta est, si philosophia Platonica ductrice consideratur. Itaque ab Ario (256–336), presbytero Alexandrino, propositum est doctrina, qua theologia Platonica et intellectus trinitarius ab ecclesia pronuntiatus inter se conciliarentur. Platonicos secutus Arius Unum (Ἕν) et Patrem dixit idem esse, qua definitione factum est, ut solus Pater in transcendentia aeternus esset; nam Patre a serie disiuncto locus demiurgi attributus est Filio et Spiritui Sancto. Ergo Pater et Filius non sunt consubstantiales. Filius Logos, licet primus factus sit, tamen creatus (κτίσμα); nec potest Iesus Nazarenus, Filius Logos incarnatus, ulla communione substantiae cum Patre esse.
De cogitatis suis certiorem fecit Alexandrum, patriarcham Alexandriae, symbolo per litteras anno 320 misso, quod ab Epiphanio Salaminio, haeresium descriptore, conservatum est (Panarion, 69:7).
De propulsatione periculi
His cogitatis valide propalam dictis Arius columen fidei Christianae impingebat atque in discrimen vocabat. Periculum erat, ne se e prosecutionibus recipiens ecclesia controversiis intestinis diffinderetur et pacem civilem periclitaretur. Itaque concilium oecumenicum ab imperatore Constantino in urbem Nicaeam anno 325 convocatum est. Omnes partes controversiae rectam interpretationem Scripturae sibi vindicabant, quo manifestum factum est controversiam dirimi non posse sententias e Biblia excerptas et testimonia memoriae tradita proferendo.
Ex his angustiis evadendi causa terminus technicus ὁμοούσιος 'consubstantialis' iam ab Origene ad complexionem Patris et Filii describendam adhibitus in usum accommodatus est. In hoc vocabulo scripturarum sacrarum extraneo inter Platonicos usitato intellectus trinitarius (in hoc quidem concilio binitarius) positus est. Subordinatione ab Origene proposita amota Pater et Filius consubstantiales alter iuxta alterum exstiterunt.
Dubium non est, quin Symbolum Nicaenum die 19 Iunii 325 editum in vetustiore quadam confessione fidei conditum sit. Aliquot dicta huic formae sunt addita, quibus divortium fidei Christianae cum Arianismo et theologia Platonica indicaretur. Arianismus est condemnatus, Arius ipse excommunicatus, et dicto confessionali separatim adiuncta est exsecratio, quam Hilarius Pictaviensis primus Latine convertit: "Eos autem qui dicunt: erat quando non erat, et antequam nasceretur, non erat, et quod de non exstantibus factus est, vel ex alia substantia aut essentia, dicentes [creatum, aut] convertibilem et demutabilem Filium Dei, hos anathematizat catholica [et apostolica] ecclesia."
Fides Nicaena, quamquam maximi momenti erat, lentissime quidem recepta est. Immo, controversiae de dictionum subtilitatibus argutiisque elocutionum inter complures theologos coorta est. Fides autem Ariana etiam novas gentes, ut anno 350 Gothos ab Ulfila conversos, sibi asciscebat. Controversiae plus quam quinquaginta annos floruerunt.
Concilio oecumenico ab imperatore Theodosio anno 381 in Constantinopolim revocato decreta Nicaena validiora facta sunt, et divinitate Spiritus Sancti statuta intellectus Dei trinitarius solidatus est. Nihilo minus fides Ariana apud Visigothos usque ad Recaredum regem et concilium Toleti anno 589 habitum valebat.
Opis (Nereis)
Opis in mythologia Graeca fuit Nereis, filia Nerei dei marini, e Doride genita, secundum Hyginum in libro "Fabulae" inscripto, qui hoc nomen e textu Georgicon Vergilii sine dubio dempsit; Vergilius enim eam inter sectatrices Cyrenes enumeraverat, scilicet Drymo, Xantho, Ligea, Phyllodoce, Cydippe, Lycorias, Clio, Beroe, Ephyre, Opis, Asia, Deiopea, Arethusa.
Toulouges
Toulouges (Catalane Toluges) est commune Francicum 6'398 incolarum (anno 2012) praefecturae Pyrenaei Orientalis in regione australi Occitania et Ruscinone (a die 1 Ianuarii 2016 Occitania Ruscinone Meridiano et Pyrenaeis).
Beroë
Beroë est:
Bréval
Bréval est commune Francicum 1'906 incolarum (anno 2012) praefecturae Evelinarum in regione Insula Franciae.
Elisabetha Truss
Elisabetha, vulgo Elizabeth Mary sed saepissime Liz Truss (nata die 26 Iulii 1975) est politica Britanniae Factionis Conservativae, quae die 6 Septembris 2022 prima ministra Elizabethae II reginae creata est.
Lucius Caecilius Iucundus
Lucius Caecilius Iucundus (natus circa annum 20, mortuus circa 69 a.C.n) argentarius Pompeiis fuit. Erant multa nomina in tabellis quae indicant Caecilium talibus ab hominibus cognotum esse. Caecilius Iucundus erat filius Luci Caecili Felicis. Caecilius pater familias erat, cuius domus adhuc stat ac fieri potest ut in ruinis Pompeianis videatur, partim deleta Vesuvii montis ignivomi eruptione anno 79. Domus pulchritudine et documentis argentariis et pugillaribus cerae nobis nota est.
In primo libro Linguae Latinae Cantabrigiae, fabula de familia Caecili Iucundi ficitia traditur, in qua uxor Metella appellatur, filius autem Quintus. Quinta est filia Quinti. Canis eius est Cerberus, servus Clemens, ancilla Melissa et coquus Grumio; Caecilius enim usque ad eruptionem Vesuvi vivit. Cerberus quoque est vivus. Titus in duobus ordinibus erat amicus Caecilii. Praeter fabulam ficitiam, Caecilius in motu terrae quintus dies Mensis Februariae, 62 a.C.n. probabiliter mortuus est.
Elisabetha Truss
Elisabetha Truss ad Paisley Scotiae breviusque prope Vancuverium in Canada educata est, sed denuo Ledesiae in urbe Angliae, ubi pater professor artis mathematicae in universitate fuit. Alumna est Collegii Mertonensis apud Oxonienses ubi politicae, philosophiae et oeconomicae studuit. Fuit conciliaria municipalis burgi Grenovici annis 2006-2010. Eodem fere tempore apud societatem inquisitionum politicarum Reform operam dedit. A die 6 Maii 2010 legata est ad Parlamentum Britannicum pro circulo Norfolciae meridio-occidentalis. A die 4 Septembris 2012 vice-secretaria parlamentaria meruit ab educatione et eruditione (sub secretario civico Michaele Gove).
A die 15 Iulii 2014 secretaria civica a circumiectu et rebus rusticis, primo ministro Davide Cameron, atque a die 14 Iulii 2016 secretaria civica ab iustitia et domina cancellaria meruit, prima ministra Theresa May. Cui successor Boris Johnson tria officia inter 2019 et 2022 Elisabethae Truss confidit, videlicet minister commercii internationalis a die 24 Iulii 2019, rerum externarum a die 15 Septembris 2021, minister a mulieribus eisdem annis inter 10 Septembris 2019 usque in Septembrem 2022.
Dux factionis conservativae a sodalibus huius factionis electa est dieque 14 Septembris 2022, Borisio Johnson successor, prima ministra inaugurata est. Pluribus collegis e ministeriis suis reiectis, consilium ministrorum praesertim e fautoribus suis selegit. Mutationibus regimini vectigalium inconsulte factis, cito demissione comminata est. Amicum ergo Kwasi Kwarteng, nuper cancellarium (ministrum vectigalium) creatum, post quinque hebdomadas ex officio deiecit atque Ieremiam Hunt substituit, qui magnam partem propositionum de vectigalibus, nuper a Truss et Kwarteng elaboratarum, statim adnullavit. Secretariam civicam rerum internarum Suellam Braverman die 19 Octobris 2022 demisit, sed, dissentionibus semper crescentibus, ipsa die insequenti demissionem protulit.
Pedesina
Pedesina  (Italiane: Pedesina) est oppidum Italiae et municipium, circiter 36 incolarum, in Regione Langobardia et in Provincia Sundriensi situm. Incolae Pedesinenses appellantur.
Geographia
Municipium in Valle Telina situm.
Cantallops
Cantallops (Hispanice: Cantallops) est commune Hispanicum in Catalauniae Provincia Gerundensi situm, cui anno 2011 326 incolarum sunt.
The Heroes of Telemark
The Heroes of Telemark est pellicula a moderatore cinematographico Britannico Antonio Mann anno 1965 ducta. In hac pellicula, quae secundum Ioannis Drummond et Knut Haukelid mythistoriam creata est, agunt praeclari histriones:
Breuil-Bois-Robert
Breuil-Bois-Robert est commune Francicum 717 incolarum (anno 2012) praefecturae Evelinarum in regione Insula Franciae.
Cydippe
Cydippe est:
Outrepont
Outrepont est commune 105 incolarum (anno 2009) Franciae praefecturae Matronae in regione Campania et Arduenna.
Camprodon
Camprodon (Hispanice: Camprodón) est commune Hispanicum in Catalauniae Provincia Gerundensi situm, cui anno 2011 2 450 incolarum sunt.
Antonia Morrison
Antonia Morrison (Anglice Toni Morrison, nata Chloe Ardelia Wofford Lorain in oppido Ohii die 18 Februarii 1931; mortua die 5 Augusti 2019) fuit scriptrix Americana. Quae anno 1988 Praemium Pulitzeranum mythistoriae Beloved gratia accepit, anno 1993 Praemio Nobeliano Litterarum et anno 2012 Praesidis nomismate libertatis honorata est.
Insuletum
thumb|right|200px|Insuletum ante [[Thailandiae litora.]] Insuletum (-i n.) parva insula est ubi plerumque non vivunt homines propter suam parvitatem. Ob hanc parvitatem, insuleta minorem animalium et plantarum varietatem insulis habere solent.
Asia (Nereis)
Asia apud Hyginum in libro "Fabulae" inscripto, fuit Nereis, filia Nerei dei marini, e Doride genita. Hyginus enim hoc nomen e textu Georgicon Vergilii sine dubio dempsit; a Vergilio enim inter sectatrices Cyrenes enumeratur "Asia Deiopea", i.e. Deiopea Asiae oriunda.
Cabiatum
Cabiatum  (alia nomina: Caveatum, Claveatum, Vicus Capiete, Claveas -atis) (Italiane: Cabiate) (Italiane: Cabiate) est oppidum Italiae et municipium, circiter 7 600 incolarum, in Regione Langobardia et in Provincia Novocomensi situm. Incolae Cabiatenses vel Caveatenses appellantur.
Geographia
Municipium patet 3 km² et altitudo urbis est 237 m; in Brigantia historica terra situm.
Brassac (Arigia)
Brassac  est commune Francicum 638 incolarum (anno 2010) praefecturae Arigiae in regione Meridiano et Pyrenaeo.
Ionathan Demme
Robertus Ionathan Demme (natus die 22 Februarii 1944 in Baldwin, Novum Eboracum; cancro mortuus die 26 Aprilis 2017), alumnus universitatis Floridensis, fuit moderator cinematographicus Americanus, optime sine dubio notus The Silence of the Lambs pelliculā, cuius causā Praemio Academiae affectus est.
Link (persona ficticia)
Link (Iaponice: リンク, Rinku) est persona ficticia et prima persona in serie ludorum electronicorum The Legend of Zelda et a Shigeru Miyamoto creata. Phyli humani hylian (Anglice; Iaponice: ハイリア族, Hairia-zoku) est, in similitudine alfi, et regnum Hyrule ortus est. Miles peritus est et primum cum ense pugnat. In serie Link per Hyrule saepe vehitur quo creaturas et vires malas, sicut Ganon, aut Ganondorf in eius alia forma, primus antagonista seriei, impugnat, interea Zeldam, principissam Hyrule, et eius regnum salvare tentat. Link apparitio prima in ludo electronico 1986 The Legend of Zelda erat, ad Nintendo Entertainment System divulgatum.
1514
1514 = MDXIV
Pinacotheca Borgesia
Pinacotheca Borgesia, vulgo Galleria Borghese, est museum picturarum et sculpturarum a cardinale Scipione Burghesio et aliis eiusdem familiae congregatarum. Pinacotheca apud villam Borgesiam Pincianam (in Monte Pincio Romae sitam) visitanda est. Scipio Burghesius patronus fuit Ioannis Laurentii Bernini amatorque operum Caravaggii; tabulas etiam Titiani et Raphaëlis congessit.
Pars sculpturarum, praecipue Romanarum, anno 1807 Camillus Borghese imperatori Napoleoni vendidit, qui Lutetiam in Museum Lupariense amovit.
Annis 1995 et 2000 caput Marci Aurelii in fronte edificii, cornucopias et urnam Bacchi restituit sculptor Romanus Iosephus Ducrot.
Phyllodoce
Phyllodoce est:
Museum scientiae et industriae (Sicagum)
Museum scientiae et industriae (Anglice Museum of Science and Industry, MSI) est museum Sicagi, annum 1933 constitutum in horto Jackson in vicinia horti Hyde inter lacum Michiganum et Universitatem Chicaginiensem situm. Aedificium antea fuit Palatium artium elegantiorum in Expositione columbiana mundana anno 1893.
Geschichte der Stadt Rom im Mittelalter
Geschichte der Stadt Rom im Mittelalter (Latine: Urbis Romae aetatis mediae Historia) est opus in octo volumina divisum a Ferdinando Gregorovio inter annos 1859 et 1872 Theodisce divulgatum. Res gestas narrat urbis Romae a saeculo quinto usque ad sextodecimo.
Termitaradus
Species
Sunt in genere octo species exstantes, quarum omnes per orbem terrarum inveniuntur, in tropicis Americae Mediae Australisque, Africae, Asiae, et Australiae regionibus, ac tres species exstinctae, quae in sucino Dominiciano Miocaeno et una in sucino Chiapasensi ab Oligocaeno exeunte ad Miocaenum ineunte reperiuntur.
Bourdonné
Bourdonné est commune Francicum 510 incolarum (anno 2012) praefecturae Evelinarum in regione Insula Franciae.
Gladiator Borgesius
Gladiator Borgesius (sed re vera bellatoris, minime gladiatoris, effigies) est statua ab Agasia Ephesio saeculo I a.C.n. ineunte sculpta, ante annum 1611 in ruinis villae rusticae iuxta Antium Latii reperta. Inter alias quasdam antiquitates quas cardinalis Scipio Burghesius in villa sua Pinciana ostentavit, hanc statuam anno 1807 Camillus Borghese imperatori Napoleoni vendidit, qui Lutetiam in Museum Lupariense removit. Ibi hodie visitanda est.
Synagoga Arnstadii
Historia
Iudaei iam Medio quod dicitur aevo hic erant; sed propter plures expulsiones vita iudaea medio in saeculo XIX quasi emortua erat. Die 1 Ianuarii 1888 communio Iudaea condita est, dum circiter 18 familiae (64 animae) Arnstadii vitam degunt. Communio fundata membra nova advenire fecit, ut diaeta conventuum in Iulii Ionas domu (via Ritterstraße nr 7) mox nimis angusta fieret.
Constructio proseuchae
Itaque seniores decisionem fecerunt synagogae novae erigendae in area apud viam Krappgartenstraße nr 47, quam iam anno 1904 acquisiverant. Ichnographiam delineavit architectus illustris Martinus Schwarz. Inauguratio sollemnis facta est die 27 Septembris 1913.
Nocte crystallorum mensis Novembris 1938 proseucha Arnstadii sortem templorum plurimorum in Germania habuit: arsit, postquam grex SA incendium fecit. Vigilibus adstantibus siphonariis haud licuit adiuvare, prima vice in eorum historia. Anno eodem adhuc iubilaeum XXV synagogae erectae celebratum erat.
Nexus externi
🇬🇷
Outines
Outines est commune 149 incolarum (anno 2009) Franciae praefecturae Matronae in regione Campania et Arduenna. Ab anno 1970 vicus propter antiquitatem suam lege tectus est.